wickkiey/tamil-wikipedia-chunked huggingface dataset:
# தொடர் இணைப்பு மற்றும் பக்க இணைப்பு மின்வழிகள்

## தொடர் இணைப்பு மின்வழிகள்

ஒவ்வொரு மின்னுறுப்புக்கும் இரண்டு முனைகள் உண்டு. ஒரு முனையைத் தலை அல்லது தொடக்கம் என்றும், மறுமுனையை வால் அல்லது முடிவு என்றும் கூறுவர். இரண்டு அல்லது இரண்டிற்கும் மேற்பட்ட மின்னுறுப்புகளைத் தொடர்பாக இணைக்க வேண்டுமாயின் முதலுறுப்பின் வாலை இரண்டாம் உறுப்பின் தலையுடனும், இரண்டாம் உறுப்பின் வாலை மூன்றாம் உறுப்பின் தலையுடனும் இணைத்தல் வேண்டும். இப்போது இம்மூன்று உறுப்புகளும் ஒரு தலையும் ஒரு வாலும் கொண்ட ஒரே உறுப்பு போலவே தோன்றும். இத்தொடர் இணைப்பின் தலை முனையை மின்னூற்றின் நேர்முனையுடனும் இத்தொடர் இணைப்பின் வால் முனையை மின்னூற்றின் எதிர்முனையுடனும் இணைத்து விடுவோமாயின் ஒரு தொடர் இணைப்பு மின்வழி கிடைக்கும்.
# தொடர் இணைப்பு மற்றும் பக்க இணைப்பு மின்வழிகள்

## பக்க இணைப்பு மின்வழிகள்

இரண்டு அல்லது இரண்டிற்கும் மேற்பட்ட மின்தடைகளைப் பக்க இணைப்பில் இணைக்க வேண்டுமாயின், எல்லாத் தடைகளின் தலைகளும் எல்லா தடைகளின் வால்களும் ஒன்றாகவும் இணைக்கப்பட வேண்டும். எல்லா மின்தடைகளும் ஒரே தலையும் ஒரே வாலும் கொண்ட ஒரு மின்தடை போலவே தோன்றும். இப்பக்க இணைப்பின் தலை முனையை மின்னூற்றின் நேர்முனையுடனும் இப்பக்க இணைப்பின் வால் முனையை மின்னூற்றின் எதிர்முனையுடனும் இணைத்து விடுவோமாயின் ஒரு பக்க இணைப்பு மின்வழி கிடைக்கும்.
# ஆர். கே. சண்முகம் (கதாசிரியர்)

**ஆர். கே. சண்முகம்** (1930 - செப்டம்பர் 12, 2017) தமிழகத்தைச் சேர்ந்த எழுத்தாளரும், கதாசிரியரும், திரை வசனகர்த்தாவும் ஆவார்.
# ஆர். கே. சண்முகம் (கதாசிரியர்)

## வாழ்க்கைச் சுருக்கம்

1930ம் ஆண்டு நாகப்பட்டினத்தில் பிறந்த இவர், இயக்குநர் பி. ஆர். பந்துலுவிடம் உதவியாளராய் இருந்து, சாண்டோ சின்னப்பா தேவரின் ஆயிரத்தில் ஒருவன் திரைப்படத்தில் வசனகர்த்தாவாக அறிமுகமாகி தொடர்ந்து எம். ஜி. ஆரின் பெரும்பாலான திரைப்படங்களுக்கும், சிவாஜி கணேசன் நடித்த கர்ணன், கப்பலோட்டிய தமிழன், வீரபாண்டிய கட்டபொம்மன் போன்ற திரைப்படங்களுக்கும் வசனகர்த்தாவாக பணிபுரிந்தார்.  
1980 இல் இவருக்கு தமிழக அரசு கலைமாமணி விருதை வழங்கிக் கௌரவித்தது. தமிழக முன்னாள் முதல்வர் எம். ஜி. ஆர் சென்னை லாயிட்ஸ் சாலையிலுள்ள ஒரு வீட்டை அன்பளிப்பாக வழங்கியிருந்தார்.
# ஆ. சிவசுப்பிரமணியன்

**ஆ. சிவசுப்பிரமணியன்** ( A. Sivasubramanian) தமிழகத்தின் மிக முக்கியமான பண்பாட்டு ஆய்வாளராவார். பேராசிரியர், ஆய்வாளர், எழுத்தாளர் என பன் முகங்களுடன் சமூகவியல், நாட்டுப்புறவியல், பண்பாட்டியல் துறைகளில் இவர் இயங்கி வருகிறார்.
# ஆ. சிவசுப்பிரமணியன்

## தொழில்

1967 இல் அண்ணாமலைப் பல்கலைக்கழகத்தில் புலவர் பட்டம் பெற்ற இவர், அதேஏ ஆண்டு தூத்துக்குடி வ.உ.சி கல்லூரியின் தமிழ்த் துறையில் பணியில் சேர்ந்து தமிழ்ப் பேராசிரியராக உயர்ந்தார். 2001 ஏப்ரலில் ஓய்வு பெறும் வரை அதே கல்லூரியில் பணிபுரிந்தார். தமிழ் ஆசிரியராக வாழ்கையைத் தொடங்கிய இவர் தமிழ்ச்சமுகத்தின் பண்பாட்டு அசைவுகளை அவதானித்தும் ஆவணப்படுத்தபவராக பரிணமித்தார். சமூக அறிவியல் கூட்டிணைவு அமைப்பின் ஒரு பங்களிப்பாளரும் ஆவார்.
# ஆ. சிவசுப்பிரமணியன்

## பணிகள்

தென் தமிழ்நாட்டின் நாட்டுப்புறக் கதைகள், பாடல்கள், வழக்காறுகள் போன்றவற்றை ஊர்வூராகத் திரிந்து சேகரித்தார். இவருடைய ஆராய்ச்சிப் பணிகள் கள ஆயவை முதன்மையாக கொண்டவையாக இருந்தன.
# ஆ. சிவசுப்பிரமணியன்

## விருதுகள்

அமெரிக்கத் தமிழர்களின் ’விளக்கு’ இலக்கிய அமைப்பின் 23வது “புதுமைப்பித்தன் நினைவு” விருது எழுத்தாளர் ஆ. சிவசுப்பிரமணியனுக்கு 2018 ஆம் ஆண்டு வழங்கி சிறப்பிக்கப்பட்டது. இவர் எழுதிய ஆஷ் கொலையும் இந்தியப் புரட்சி இயக்கமும் என்ற நூலுக்கு தமிழ் இலக்கியத் தோட்டத்தின் விருது வழங்கப்பட்டது.
# ஆ. சிவசுப்பிரமணியன்

## படைப்புகள்

=
# சோசப்பு பிரோசு டிட்டோ

**சோசப்பு பிரோசு டிட்டோ** ( Josip Broz Tito 7 மே 1892 -4 மே 1980) என்பவர் யுகோசுலாவியா நாட்டின் அரசியல்வாதி, பொதுவுடைமையாளர், மற்றும் அரசின் தலைவர் ஆவார். 1943 ஆம் ஆண்டு முதல் அவரது இறுதிக்காலம் வரை பல்வேறு அரசியல் பணிகளில் ஈடுபட்டவர். டிட்டோ அணிசேரா நாடுகள் அமைப்பில் முக்கியப் பங்கு வகித்து இருந்தார். இந்தியப் பிரதமர் சவகர்லால் நேரு, எகிப்தின் நாசர், இந்தோனேசியாவின் சுகர்ணோ ஆகியோருடன் இணைந்து இயங்கியவர். நன்மைகள் செய்யும் ஏதேச்சத் தலைவர் என்று மதிக்கப்பட்டார்.
# சோசப்பு பிரோசு டிட்டோ

## வாழ்க்கைக் குறிப்புகள்

டிட்டோ குரோசியாவுக்கு அருகில் ஒரு சிற்றூரில் ஏழை  விவசாயக் குடும்பத்தில் பிறந்தார். உரோமன் கத்தோலிக்க முறையில் வளர்ந்தார். எட்டாவது அகவையில் பள்ளியில் சேர்ந்து படித்தார். நான்கு ஆண்டுகளே பள்ளியில் படித்தார். பின்னர் மெக்கானிக் வேலையில் சேர்ந்து பணி செய்தார். முதலாம் உலகப் போர் நடந்த கால கட்டத்தில் 1913 இல் ஆத்திரியா அங்கேரி இராணுவத்தில் சேர்ந்தார். செர்பியாவுக்கு எதிரான போரில் காயமுற்று இரசியப் படையால் பிடிக்கப்பட்டார். அப்போது மருத்துவமனையில் இருந்தபோது போல்செவிக் கொள்கை பற்றி அறிய வாய்ப்பு இவருக்குக் கிடைத்தது.
# அலிமா யாக்கோபு

**அலிமா யாக்கோப்** (; ) என்று அழைக்கப்படும் **அலிமா பிந்தி யாக்கோபு** ; என்பவர் சிங்கப்பூர் அரசியல்வாதி<nowiki/>யும்; தற்போதைய சிங்கப்பூர் குடியரசுத் தலைவரும் ஆவார். சிங்கப்பூர் வரலாற்றில் முதல் பெண் அதிபர் என்ற பெருமையையும் பெற்றுள்ளார்.  
சிங்கப்பூரில் வழக்கறிஞர் தொழில் புரிந்தவர். சிங்கப்பூரை ஆட்சி செய்து வரும் மக்கள் செயல் கட்சியின் உறுப்பினரும் ஆவார். இவர் சனவரி 2013 முதல் ஆகத்து 2017 வரை சிங்கப்பூர் 9-ஆவது நாடாளுமன்றத்தின் சபாநாயகராகவும் சேவை செய்தவர்.
# அலிமா யாக்கோபு

## பொது

அலிமா யாகோப்; ஜுரோங் சமூகத்தை பிரதிநிதித்துவப்படுத்தும் *(Jurong Group Representation Constituency)* தொகுதியின் கிழக்கு புக்கிட் பாத்தோக் *(Bukit Batok East)* நாடாளுமன்ற உறுப்பினராக, 2001-ஆம் ஆண்டு முதல் 2015-ஆம் ஆண்டு வரை சேவை செய்து உள்ளார்.  
2015-ஆம் ஆண்டு முதல் 2017 வரை மார்சிலிங்-ஈவ் டீ சமூக பிரதிநிதித்துவ நாடாளுமன்ற உறுப்பினராகவும் *(Marsiling ward of Marsiling–Yew Tee GRC)* பதவி வகித்தார்.
# அலிமா யாக்கோபு

## பொது

### அலிமா யாகோப் பற்றிய சர்ச்சை

2017-ஆம் ஆண்டு சிங்கப்பூர் அதிபருக்கானத் தேர்தல் அறிவிக்கப் பட்டது. ஆறு ஆண்டுகளுக்கு ஒருமுறை ஒரு புதிய அதிபர் தேர்ந்தெடுக்கப் படுவது வழக்கம். ஒவ்வொரு முறையும் குறிப்பிட்ட ஒரு பாரம்பரிய இனக் குழுவினருக்கு அதிபர் பதவி ஒதுக்கப் படுகிறது.  
அதன்படி இந்த முறை மலாய்க்காரச் சமுதாயத்தைச் சேர்ந்த ஒருவருக்கு அதிபர் பதவி ஒதுக்கப்பட்டது. அதிபருக்கான வேட்பாளர்களில் திருமதி அலிமா யாகோப் அவர்களும் ஒருவராகும்.  
கொஞ்ச காலமாக அலிமா யாகோப் பற்றிய ஒரு சர்ச்சை இருந்தது. அலிமா ஒரு மலாய்க்காரர் அல்ல எனும் சர்ச்சை இருந்து வந்தது. பின்னர் அலிமா ஒரு மலாய்க்காரர் எனும் சான்றிதழைச் சிங்கப்பூர் அரசு வழங்கியது.
# அலிமா யாக்கோபு

## சட்ட திருத்தம்

சிங்கப்பூர் குடியரசுத் தலைவர் தேர்தலில் போட்டியிடுவதற்காக, 2017-ஆம் ஆண்டு ஆகத்து 7-ஆம் தேதி, இவர் தன் சபாநாயகர் மற்றும் நாடாளுமன்ற உறுப்பினர் பதவிகளில் இருந்தும்; மற்றும் மக்கள் செயல் கட்சியின் உறுப்பினர் என்பதில் இருந்தும் பதவி விலகினார். சிங்கப்பூர் அதிபர் பதவிக்கு மலாய் சமூகத்தைச் சேர்ந்தவர்கள் மட்டுமே போட்டியிடலாம் என்று சமீபத்தில் சட்ட திருத்தம் செய்யப்பட்டது.  
2017 செப்டம்பர் 13 ஆம் நாள், குடியரசுத் தலைவர் பதவிக்குப் போட்டியிட விருப்பம் தெரிவித்த வேறு நபர்கள் யாரும் தகுதி உடையவர்களாக இல்லாத காரணத்தால், அலிமா யாகோப் போட்டி இல்லாத எளிதான வெற்றியின் மூலம் குடியரசுத் தலைவராக அறிவிக்கப்பட்டார். 2017 ஆம் ஆண்டு செப்டம்பர் 14 ஆம் நாள் குடியரசுத் தலைவராகப் பதவியேற்றுக் கொண்டார். இதன் மூலம், சிங்கப்பூர் நாட்டின் வரலாற்றில் முதல் பெண் குடியரசுத் தலைவராகவும் ஆகியுள்ளார்.  
அலிமா யாகோப் ஏறக்குறைய 20 ஆண்டுகளாக ஆளும் கட்சியான மக்கள் நடவடிக்கை கட்சியின் *(People's Action Party)* நாடாளுமன்ற உறுப்பினராக இருந்து உள்ளார். அதிபர் தேர்தலில் போட்டியிடுவதற்காக நாடாளுமன்றப் பதவியையும்; சபாநாயகர் பதவியையும் ராஜினாமா செய்தார். தவிர மக்கள் நடவடிக்கை கட்சியில் இருந்தும் ராஜினாமா செய்தார்.
# அலிமா யாக்கோபு

## வாழ்க்கை

அதிபர் அலிமா 1954 ஆகஸ்டு 23-ஆம் தேதி, இந்தியாவைச் சேர்ந்த தந்தையாருக்கும்; மலேசியாவைச் சேர்ந்த தாயாருக்கும் 1954-ஆம் ஆண்டு சிங்கப்பூர் குயின் ஸ்டிரீட் (குயின்ஸ் தெரு - *Queen Street*) பகுதியில் ஓர் ஏழைக் குடும்பத்தில் பிறந்தவர்.
# அலிமா யாக்கோபு

## வாழ்க்கை

### தள்ளுவண்டி உணவுக் கடை

தந்தையார் இறந்த பிறகு, குடும்பப் பொறுப்பைத் தாயார் ஏற்றுக் கொண்டார். குடும்பத்திற்காகத் தாயார் கடினமாக உழைத்தார். தள்ளுவண்டியில் சின்னதாக ஓர் உணவுக் கடை.  
விடியல் காலை நான்கு மணிக்குப் போகிற அலிமா, இரவு 10 மணிக்குத் தான் வீட்டிற்கே வந்து சேர்வார். 10 வயதில் இருந்தே அலிமாவின் அன்றாட வாழ்க்கை பள்ளிக்கு வெளியேதான் பெரும்பாலும் கழிந்து உள்ளது. அதிகாலை நான்கு மணிக்கு எழுந்து மளிகை சாமான்களை வாங்க மார்க்கெட்டிற்குச் செல்வார்.
# அலிமா யாக்கோபு

## வாழ்க்கை

### பால்ய வயது வாழ்க்கை

பள்ளி விட்டு நேரடியாகக் கடைக்குப் போய் விடுவார். இரவு பத்து மணி வரையில், தள்ளுவண்டிக் கடையில் சில்லறை வேலைகள். பீங்கான் மங்குகளைக் கழுவுதல்; பொதுக் குழாயில் இருந்து கடைக்குத் தண்ணீர் பிடித்து வருதல்; கடைக்கு வருபவர்களுக்கு சேவை செய்தல்; இப்படித்தான் அலிமாவின் பால்ய வயது வாழ்க்கை பயணித்து இருக்கிறது.  
சிங்கப்பூர் பாலிடெக்னிக் *(Singapore Polytechnic)* கல்லூரிக்கு வெளியே அவர்களின் நாசி பாடாங் *(Nasi Padang)* உணவு வியாபாரம். தள்ளுவண்டியில் ஓர் ஒட்டுக் கடை. தாயாருக்கு உதவி செய்வதிலேயே காலத்தைக் கழித்தார். ஒரே ஒரு பள்ளிச் சீருடை. அதிலும் சல்லடைத் துவாரங்கள். ஒவ்வொரு நாளும் துவைத்து; காய்ந்தும் காயாத நிலையில் அணிந்து செல்ல வேண்டிய ஏழ்மை நிலை. காலணி காலுறைகளில் ஆங்காங்கே ஓட்டைகள்.
# அலிமா யாக்கோபு

## வாழ்க்கை

### வாழ்க்கையின் வறுமை

அவர் சொல்கிறார்: "நான் வாழ்க்கையின் வறுமையைப் பார்த்து விட்டேன். நன்றாகவே அனுபவித்து விட்டேன். எதிர்காலத்தின் நிச்சயமற்ற தன்மையில் என்னுடைய அன்றாட வாழ்க்கை நகர்ந்து சென்று இருக்கிறது. ஒவ்வொரு நாளும் என் வாழ்க்கையை எண்ணி எண்ணி கலங்கி இருக்கிறேன். இருந்தாலும் நம்பிக்கையைக் கைவிடவில்லை.”
# அலிமா யாக்கோபு

## வாழ்க்கை

### அதிபர் அலிமாவின் கணவர்

பல்கலைக்கழகத்தில் படிக்கும் போது தான், இவர் தன் கணவரைச் சந்தித்தார். கணவரின் பெயர் முகமது அப்துல்லா *(Mohammed Abdullah Alhabshee).* அரபு நாட்டைச் சேர்ந்தவர். 1980-இல் திருமணம். இவர்களுக்கு ஐந்து பிள்ளைகள். அதிபர் அலிமாவின் கணவர் இவருக்குத் துணையாக இருந்து அனைத்தையும் கவனித்துக் கொள்கிறார்.  
அதிபர் அலிமாவின் தாரக மந்திரம் என்பது உழைப்பு. அந்த உழைப்பிலேயே வாழ்ந்து வளர்ந்து; இன்று சிங்கப்பூரின் ஆக உயர்ந்த பதவியில் உச்சம் பார்க்கிறார். எல்லாவற்றுக்கும் காரணம் அவரின் அசராத உழைப்பு. அயராத விடா முயற்சி. அசைக்க முடியாத தன்னம்பிக்கை.
# அலிமா யாக்கோபு

## வாழ்க்கை

### அமைச்சர் பதவி

அலிமா சிங்கப்பூர் தேசிய தொழிற்சங்கக் காங்கிரசில் *(National Trades Union Congress)* சட்டத்துறை அதிகாரியாகப் பணியாற்றியவர். 1992-ஆம் ஆண்டில் அதன் சட்டத் துறையின் இயக்குநரானாகப் பதவி உயர்ந்தவர். பின்னர் 1999-ஆம் ஆண்டில் சிங்கப்பூர் தொழிலாளர் ஆய்வுகள் நிறுவனத்தின் *(Singapore Institute of Labour Studies)* இயக்குநராகவும் நியமிக்கப் பட்டார்.  
2013 ஜனவரி 8-ஆம் தேதி சிங்கப்பூர் நாடாளுமன்றத்தின் சபாநாயகராக நியமிக்கப்பட்டார். சிங்கப்பூர் வரலாற்றில் சபாநாயகர் பதவியை வகித்த முதல் பெண்மணி எனும் வரலாற்றையும் படைத்தார். கடைசியில் தற்சமயம் சிங்கப்பூரின் அதிபர் பதவியில் உச்சம் பார்க்கிறார்.
# அலிமா யாக்கோபு

## வாழ்க்கை

### அடுக்குமாடி வீட்டில் எளிய வாழ்க்கை

சிங்கப்பூரின் அதிபர் எனும் வகையில் அலிமா அவர்கள், சிங்கப்பூர் இசுதானா அதிபர் மாளிகையில் தான் தங்க வேண்டும். ஆனால் அவர் அதை விரும்பவில்லை. பழைய இயூசுன் *(HDB flat in Yishun Avenue 4)* அடுக்குமாடி வீட்டிலேயே தங்கி வந்தார். சாதாரணமான எளிய வாழ்க்கை போதும் என்பதே அவரின் விருப்பம்.  
ஆனால் சிங்கப்பூர் பாதுகாப்பு அதிகாரிகள் மறுப்பு தெரிவித்தார்கள். அலிமா ஒரு நாட்டின் அதிபர். அவர் ஒரு சாதாரண அடுக்குமாடி வீட்டில் தங்கினால், அவர் உயிருக்கு ஆபத்து ஏற்படலாம் என்று எச்சரிக்கைகள் செய்து வந்தார்கள்.  
அடுக்குமாடி வீடுகளில், அக்கம் பக்கத்தில் வாழ்ந்தவர்களுக்குப் பெருமைதான். ஆனாலும் பாதுகாப்பு அதிகாரிகளின் கெடுபிடிகள். சுற்றிலும் நேரலைக் காமராக்கள். 24 மணி நேரமும் போலீஸ்காரர்களின் சோதனைகள். சமயங்களில் அதுவே பொதுமக்களுக்கு அசௌகரியங்களை ஏற்படுத்தியது.
# அலிமா யாக்கோபு

## வாழ்க்கை

### சிங்கப்பூர் வரலாற்றில் ஒரு மைல்கல்

இப்போது அலிமா அவர்களுக்கு நாட்டின் ஆக உயரிய பதவி. அந்தப் பதவிக்கான அவரின் பயணம் மிக நீண்டது. பற்பல இன்னல்களையும்; பற்பல இடர்பாடுகளையும் தாண்டியது. இறுதியில் வெற்றிக் கனியை எட்டிப் பிடித்து எடுத்துக்காட்டாய் வாழ்கிறார்.  
அலிமாவின் வாழ்க்கை வரலாறு சிங்கப்பூர் வரலாற்றில் ஒரு மைல்கல் என்றுகூட சொல்லலாம். ஒரு சாமானிய பெண்ணின் அசாத்திய திறமையைக் கண்டு உலகமே வியக்கிறது. இனவாதத்திற்கு எதிரான அவரின் கோட்பாடு மெய்சிலிர்க்க வைக்கிறது.
# திருப்பதிசாரம் - 1

**திருப்பதிசாரம் - 1** *(TPS 1)* எனப்படும் இந்த நெல் வகை, தமிழகத்தின் புதிய நெல் வகையாகும். **ஐ ஆர் - 8** மற்றும் **கட்டிச் சம்பா** போன்ற நெல் வகைகளை ஒன்றிணைத்து உருவாக்கப்பட்ட நெல் இரகமாகும்.
# திருப்பதிசாரம் - 1

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், கன்னியாகுமரி மாவட்டத்தின் திருப்பதிசாரம் எனும் பகுதியில் அமைந்துள்ள வேளாண்மை ஆராய்ச்சி நிலையம் *(ARS)* 1985 ஆம் ஆண்டு வெளியிட்டது.
# திருப்பதிசாரம் - 1

## இவற்றையும் காண்க

- இயற்கை வேளாண்மை
- வேளாண்மை
# திருப்பதிசாரம் - 2

**திருப்பதிசாரம் - 2** *(TPS 2)* எனப்படும் இந்த நெல் வகை, தமிழகத்தின் புதிய நெல் வகையாகும். **ஐ ஆர் - 26** மற்றும் **கோ - 40** போன்ற நெல் வகைகளை ஒன்றிணைத்து உருவாக்கப்பட்ட நெல் இரகமாகும்.
# திருப்பதிசாரம் - 2

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் *(TNAU)* கீழ் இயங்கிவரும், கன்னியாகுமரி மாவட்டத்தின் திருப்பதிசாரம் எனும் பகுதியில் அமைந்துள்ள வேளாண்மை ஆராய்ச்சி நிலையம் *(ARS)* 1987 ஆம் ஆண்டு வெளியிட்டது.
# திருப்பதிசாரம் - 2

## இவற்றையும் காண்க

- இயற்கை வேளாண்மை
- வேளாண்மை
# திருப்பதிசாரம் - 3

**திருப்பதிசாரம் - 3** *(TPS 3)* எனப்படும் இந்த நெல் வகை, தமிழகத்தின் புதிய நெல் வகையாகும். **ஆர் பி - 31 - 49 - 2** மற்றும் **எல் எம் என்** (*RP-31-49-2 / LMN*) போன்ற நெல் வகைகளை ஒன்றிணைத்து உருவாக்கப்பட்ட நெல் இரகமாகும்.
# திருப்பதிசாரம் - 3

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் *(TNAU)* கீழ் இயங்கிவரும், கன்னியாகுமரி மாவட்டத்தின் திருப்பதிசாரம் எனும் பகுதியில் அமைந்துள்ள வேளாண்மை ஆராய்ச்சி நிலையம் *(ARS)* 1993 ஆம் ஆண்டு வெளியிட்டது.
# திருப்பதிசாரம் - 3

## இவற்றையும் காண்க

- இயற்கை வேளாண்மை
- வேளாண்மை
# திருப்பதிசாரம் - 4

**திருப்பதிசாரம் (ஆர்) - 4** *(TPS (R) 4)* எனப்படும் இந்த நெல் வகை, தமிழகத்தின் புதிய நெல் வகையாகும். **டி பி - 9** மற்றும் அம்பை - 16 போன்ற நெல் வகைகளை ஒன்றிணைத்து உருவாக்கப்பட்ட நெல் இரகமாகும்.
# திருப்பதிசாரம் - 4

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் *(TNAU)* கீழ் இயங்கிவரும், கன்னியாகுமரி மாவட்டத்தின் திருப்பதிசாரம் எனும் பகுதியில் அமைந்துள்ள வேளாண்மை ஆராய்ச்சி நிலையம் *(ARS)* 2006 ஆம் ஆண்டு வெளியிட்டது.
# திருப்பதிசாரம் - 4

## இவற்றையும் காண்க

- இயற்கை வேளாண்மை
- வேளாண்மை
# எதிர் காந்தப் பொருட்கள்

சில பொருட்கள் வெட்ட வெளியை விட சற்றே குறைந்த அளவு காந்த ஊடுமை பெற்றிருக்கும். அவற்றை எதிர்காந்தப் பொருட்கள் என வழங்குவர். பிசுமத்து, வெள்ளி, செம்பு, நீர், காற்று ஆகியவை எதிர்க்காந்தப் பொருட்களுக்கு சான்று. வெட்ட வெளியை விட சற்றே மிகுந்த அளவு காந்த ஊடுமை பெற்ற பொருட்களே துணைக் காந்தப் பொருட்கள். மேலும் சில பொருட்கள், வெட்ட வெளியை விட பல மடங்கு அதிக காந்த ஊடுமை பெற்றிருக்கும். அவையே இருப்புக் காந்தப் பொருட்கள் எனப்படும். இதன்படியே காந்தப் பொருட்கள் வகைபடுத்தப் படுகின்றன.
# எதிர் காந்தப் பொருட்கள்

## எதிர் காந்தப் பொருட்களின் காந்தப்புலம்

ஓரணுவின் எதிர்மங்களில் தற்சுழற்சி, நீள் வட்டப்பாதை சுழற்சி ஆகியவற்றின் நிகரக் காந்த விளைவே அவ்வணுவின் காந்தத் தன்மையைத் தீர்மானிகிறது. ஓரணுவின் எதிர்மங்களின் சுழற்சிகளின் நிகரக் காந்த விளைவு சுழியாக இருப்பின் அவ்வணுவாலாய தனிமம் காந்தமல்லாப் பொருளாக விளங்கும். ஒரு காந்தப் புலத்தில் ஒரு புள்ளியில் காந்தவரி அடர்த்தியை அளந்து, அந்த காந்தப்புலத்தில் பிசுமுத்து, வெள்ளி, செம்பு ஆகியவற்றுள் ஏதாவது ஒன்றாலான ஒரு பொருளை வைத்த பின்னர் முன் அளந்த அதே புள்ளியில் மீண்டும் காந்தவரி அடர்த்தியை அளந்து பார்த்தால், அதன் மதிப்பு முன்பு கிடைத்த மதிப்பை விட சற்று குறைந்து இருப்பதைக் காணலாம். அதாவது, மேற்கூறிய பொருட்கள் காந்தப் புலத்தில் வைக்கப்படும்போது அந்த காந்தப்புலதிற்கு எதிராக இன்னொரு காந்தப் புலத்தை அதன் எதிர் திசையில் தோற்றுவிக்கிறது எனலாம். வேறு வகையில் கூறவேண்டுமானால், காந்தப் புலத்தில் வைக்கப்பட்ட பொருளின் அணுக்களில் உள்ள எதிர்மங்களின் சுழற்சி காந்தப் புலத்திற்கு எதிரான திசையில் இன்னொரு காந்தப் புலத்தைத் தோற்றுவிக்கும் வகையில் எதிர்மங்கள் சற்றே திருப்பப் படுகின்றன எனலாம். ஆகவே இத்தகைய பொருட்கள் எதிர்காந்தப் பொருட்கள் ஆகின்றன.
# துணை காந்தப் பொருட்கள்

சில பொருட்கள் வெட்ட வெளியை விட சற்றே குறைந்த அளவு காந்த ஊடுமை பெற்றிருக்கும். அவற்றை எதிர்காந்தப் பொருட்கள் என வழங்குவர். பிசுமுத்து, வெள்ளி, செம்பு, நீர், காற்று ஆகியவை எதிர் காந்த பொருட்களுக்கு சான்று. வெட்ட வெளியை விட சற்றே மிகுந்த அளவு காந்த ஊடுமை பெற்ற பொருட்களே துணைக் காந்தப் பொருட்கள். உதாரணம் பிளாட்டினம், அலுமினியம் ஆகியவை. மேலும் சில பொருட்கள், வெட்ட வெளியை விட பல மடங்கு அதிக காந்த ஊடுமை பெற்றிருக்கும். அவையே இருப்புக் காந்தப் பொருட்கள் எனப்படும். இதன்படியே காந்தப் பொருட்கள் வகைபடுத்தப் படுகின்றன.
# துணை காந்தப் பொருட்கள்

## துணை காந்தப் பொருட்களின் காந்தப்புலம்

ஓரணுவின் எதிர்மங்களில் தற்சுழற்சி, நீள் வட்டப்பாதை சுழற்சி ஆகியவற்றின் நிகரக் காந்த விளைவே அவ்வணுவின் காந்தத் தன்மையைத் தீர்மானிகிறது. ஓரணுவின் எதிர்மங்களின் சுழற்சிகளின் நிகரக் காந்த விளைவு சுழியாக இருப்பின் அவ்வணுவாலாய தனிமம் காந்தமல்லாப் பொருளாக விளங்கும். துணை காந்தப் பொருட்களின் அணுக்கள் அல்லது மூலக்கூறுகள் ஒவ்வொன்றிலும் எதிர்மங்களின் சுழற்சிகளின் நிகர காந்த அளவு மிக மிகச் சிறிய அளவில் இருக்கும். இப்பொருட்களை ஒரு காந்தப் புலத்தில் வைத்தால் காந்தப் புலத்தின் திசையில் இன்னொரு காந்தப் புலத்தைத் தோற்றுவிக்கும் வகையில் இவற்றின் அணுக்கள் அல்லது மூலக்கூறுகள் திருப்பப் படும். ஒரு காந்தப் புலத்தில் ஒரு புள்ளியில் காந்தவரி அடர்த்தியை அளந்து, அந்த காந்தப்புலத்தில் பிளாட்டினம், அலுமினியம் ஆகியவற்றுள் ஏதாவது ஒன்றாலான ஒரு பொருளை வைத்த பின்னர் முன் அளந்த அதே புள்ளியில் மீண்டும் காந்தவரி அடர்த்தியை அளந்து பார்த்தால், அதன் மதிப்பு முன்பு கிடைத்த மதிப்பை விட சற்று அதிகமாக இருப்பதைக் காணலாம். எனவே இவை துணை காந்தப் பொருட்கள் ஆகின்றன.
# திருப்பதிசாரம் - 5

**திருப்பதிசாரம் - 5** *(TPS 5)* எனப்படும் இந்த நெல் வகை, தமிழகத்தின் புதிய நெல் வகையாகும். **அம்பை - 16** மற்றும் **ஆடுதுறை - 37** போன்ற நெல் வகைகளை ஒன்றிணைத்து உருவாக்கப்பட்ட நெல் இரகமாகும்.
# திருப்பதிசாரம் - 5

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் *(TNAU)* கீழ் இயங்கிவரும், கன்னியாகுமரி மாவட்டத்தின் திருப்பதிசாரம் எனும் பகுதியில் அமைந்துள்ள வேளாண்மை ஆராய்ச்சி நிலையம் *(ARS)* 2014 ஆம் ஆண்டு வெளியிட்டது.
# திருப்பதிசாரம் - 5

## இவற்றையும் காண்க

- இயற்கை வேளாண்மை
- வேளாண்மை
# சர்வாஸ்திவாத பௌத்தம்

வினய பிடக மூலசர்வாஸ்திவாத மரபை பின்பற்றும் திபெத்திய பௌத்த மரபினர்கள்]]  
**சர்வாஸ்திவாத பௌத்தம்** (Sarvāstivāda); ), துவக்கக் கால பௌத்த தத்துவச் சிந்தனைகளில் ஒன்றாகும். தருமங்கள் இறந்தகாலம், நிகழ்காலம், வருங்காலம் எனும் முக்காலங்களிலும் நிலைத்திருக்கும் தன்மை கொண்டது எனும் சித்தாந்ததைக் கொண்டது. சர்வாஸ்திவாதப் பள்ளியை நிறுவியவர் கிமு இரண்டாம் நூற்றாண்டில் வாழ்ந்த நாகசேனர் ஆவார். இதனை வளர்த்தவர் உபகுப்தர் ஆவார்.  
பின்னர் சர்வாஸ்திவாதிவாத பௌத்த தத்துவத்தை 4-5ஆம் நூற்றாண்டில் வாழ்ந்த பௌத்த அறிஞரான அசங்கருடன் இணைந்து வசுபந்து, தாம் இயற்றிய அபிதர்ம கோசம் (Abhidharmakośa-bhāṣya) எனும் நூலில், தருமங்கள் முக்காலங்களிலும் நிலைத்திருக்கும் தன்மை கொண்டது என வலியுறுத்திகிறார். இத்தர்மங்களைப் பின்பற்றுபவர்களை *சர்வாஸ்திவாதிகள்* என்பர்.  
சர்வாஸ்திவாதிவாத பௌத்த தத்துவம், வட இந்தியா, வட மேற்கு இந்தியா மற்றும் நடு ஆசியாவில் வாழ்ந்த பிக்குகளிடையே புகழ் பெற்று விளங்கியது.  
சர்வாஸ்திவாதி பௌத்தம், மூல சர்வாஸ்திவாதி பௌத்தத் தத்துவத்திலிருந்து பிறந்ததாக கருதப்படுகிறது. ஆனால் இக்கருத்து இதுவரை உறுதி செய்யப்படவில்லை.  
பேரரசர் கனிஷ்கர் சர்வாஸ்திவாத பௌத்த தத்துவப்பள்ளியை ஆதரித்துப் பரப்ப உதவினார்.
# சர்வாஸ்திவாத பௌத்தம்

## பெயர்க் காரணம்

சர்வாஸ்திவாதம் என்ற சமசுகிருதச் சொல்லிற்கு அனைத்துப் பொருட்களின் இருப்பை உள்ளது உள்ளவாறு ஏற்றுக்கொள்பவர்கள் என்பர்.  
சர்வாஸ்திவாதம் என்பதை சர்வம்+அஸ்தி+வாதம் எனப்பிரிப்பர். *சர்வம்* என்பதற்கு அனைத்தும் என்றும்; *அஸ்தி* என்பதற்கு இருப்பையும்; *வாதம்* என்பதற்கு கொள்கை என்பர். அனைத்துப் பொருட்களின் இருப்பை ஏற்கும் கொள்கை கொண்டோரை சர்வாஸ்திவாதிகள் என்பர். }}
# சர்வாஸ்திவாத பௌத்தம்

## சர்வாஸ்திவாத பௌத்தர்களின் நூல்கள்

சர்வாஸ்திவாத அபிதர்மம் ஏழு சாத்திர நூல்களைக் கொண்டது. அவைகள்:  
- ஞானப்பிரஸ்தானம் (மெய்ஞானத்தை நிலைநாட்டல்) (T. 1543-1544)
- பிரகரணபாடம் (விளக்குதல்) (T. 1541-1542)
- ''விஞ்ஞானகாயம் (அறிவின் விழிப்பு) (T. 1539)
- தர்மஸ்கந்தம் (தரும நெறிகளை ஒருங்கிணைத்தல்) (T. 1537)
- பிரக்ஞானபிரதிசாஸ்திரம் ("Treatise on Designations") (T. 1538)
- தாதுகாயம் ("Body of Elements") (T. 1540)
- சங்கிதிபர்யாய (சத்சங்கம்) (T. 1536)
# சர்வாஸ்திவாத பௌத்தம்

## இதனையும் காண்க

- சௌத்திராந்திகம்
- யோகசாரம்
- சௌத்திராந்திக யோகசாரம்
- நாகசேனர்
- அசங்கர்
# மண்டல துணை வட்டாட்சியர்

ஒரு மாவட்டத்தின் வருவாய் வட்டத்தின் துணை வருவாய் வட்டங்களை நிர்வகிக்க **மண்டல துணை வட்டாட்சியர்கள்**, வட்டாட்சியரின் கீழ் செயல்படுபவர். மண்டல துணை வட்டாட்சியரின் கீழ் வருவாய் ஆய்வாளர்கள் மற்றும் கிராம நிர்வாக அலுவலர்கள் செயல்படுவர்.
# மண்டல துணை வட்டாட்சியர்

## மண்டல துணை வட்டாட்சியர்களின் கடமைகளும், பொறுப்புகளும்

மண்டல வட்டாட்சியரின் கடமைகளும், பொறுப்புகளும் வருவாய் துறை நிர்ணயம் செய்துள்ளது. அவைகள்:
1. வருவாய் ஆய்வாளர்கள், நில அளவையர்கள், கிராம நிர்வாக அலுவலர்கள் மற்றும் கிராமப் பணியாளர்களுடைய பணிகள் மற்றும் பணி அமைப்பினை மேற்பார்வையிடுதல்.
1. வருவாய் வரி வசூல், கடன்கள் வசூல் மற்றும் இதர துறைகளுக்கும் வசூலித்துத்தர தக்க இனங்கள் ஆகியவற்றின் வசூல் பணிகளை ஆய்வு செய்தல்.
1. கிராமக் கணக்குகளை தணிக்கையிடுதல்.
1. “ஏ” மற்றும் “பி” மெமோ இனங்களை தணிக்கையிட்டு வெளியேற்று நடவடிக்கைக்கான ஆணைகளை பிறப்பித்தல்.
1. அரசு புறம்போக்கு இடங்களிலுள்ள மரங்களை தணிக்கை செய்தல் மற்றும் அவற்றில் மகசூலை ஏலம்விட நடவடிக்கை எடுத்தல்.
1. முதியோர் உதவித்தொகை மற்றும் பிற நலத்திட்டங்களின் கீழ் பயன்பெறும் பயனாறிகளின் விவரம் சரிபார்த்தல்.
1. பட்டா பாஸ் புத்தகம் கணக்கெடுப்பு மற்றும் பதிவுகளை சரிபார்த்தல்.
1. பாசன ஆதாரங்களை தணிக்கை செய்தல்
1. மனுநீதி நாள் முகாம்களில் கலந்து கொண்டு பொதுமக்களின் குறைகளுக்கு விரைவான தீர்வு காண நடவடிக்கை எடுத்தல்.
1. ஆறுகள் மற்றும் அரசு புறம்போக்கு நிலங்களில் சட்ட விரோதமாக மணல், கல்போன்றவை தோண்டி எடுக்கப்படுகின்றனவா என்பதை கண்காணித்து நடவடிக்கை எடுத்தல்.
1. வரி வசூல்காலங்களில் அனைத்து வசூல் கணக்குகளையும் தணிக்கை செய்தல்.
1. வருவாய் தீர்வாயப் பணி தொடர்பாக கிராம நிர்வாக அலுவலரால் தயாரிக்கப்படும் கணக்குகளை சரிபார்த்து அங்கீகரித்தல்.
1. பிறப்பு, இறப்பு மற்றும் திருமணப் பதிவுகளை தணிக்கை செய்தல்.
1. நிபந்தனையின் பேரில் வழங்கப்படும் நில ஒப்படை, நிலக்குத்தகை நிலமாற்றம் ஆகிய இனங்களை சரிபார்த்தல் மற்றும் நிபந்தனை மீறல்களை கண்டுபிடித்தல்.
1. குத்தகை உரிமை இனங்களை தணிக்கை செய்தல்.
1. அரசு நில ஆக்கிரமிப்புகளை தணிக்கை செய்து நிபந்தனைகள் மீறப்பட்டனவர் என்பதை சரிபார்த்தல்.
1. தீர்வை ஜாஸ்தி, பசலி ஜாஸ்தி, வரி தள்ளுபடி இனங்கள் மரப்பட்டாக்கள் மற்றும் அரசு தோப்புக்கள் ஆகியவற்றை தணிக்கை செய்தல்.
1. வருமானச் சான்று மற்றும் இருப்பிடச் சான்று வழங்குதல்.
1. வருவாய்த் துறை சான்றிதழ்களின் நகல்கள் கேட்டுவரும் மனுக்கள் மீது ஆணை பிறப்பித்தல்.
1. சாதிச் சான்று வழங்குதல் (தாழ்த்தப்பட்ட மற்றும் பழங்குடி மக்கள் தவிர).
1. நில உடமை மேம்பாட்டுத் திட்டத்தின்படி மேற்கொள்ளப்பட்ட நடவடிக்கைகளில் ஏற்பட்ட தவறுகளை திருத்தி ஆணைகள் வெளியிட ஆவன செய்தல்.
1. பதிவுகள் மற்றும் பதிவு மாற்றங்கள் குறித்த ஆணைகள் பிறப்பித்தல்.
1. மழைமானிகள் தணிக்கையிடுதல்.
1. நில அளவை கற்களை தணிக்கை செய்தல்.
1. அரசு புறம்போக்கு நிலங்களை தணிக்கையிட்டு ஆட்சேபனையுள்ள ஆக்கிரமணங்களை கண்டுபிடித்து நடவடிக்கை எடுத்தல்.
1. வருவாய் ஆய்வாளர்களின் தன் பதிவேடுகளைத் தணிக்கை செய்தல்.
1. வருவாய் ஆய்வாளரின் நாட்குறிப்புகளை ஆய்வு செய்து வட்டாட்சியருக்கு அனுப்புதல்.
# மண்டல துணை வட்டாட்சியர்

## இதையும் பார்க்க

- வட்டாட்சியர்
- கிராம நிர்வாக அலுவலர்
- வருவாய் ஆய்வாளர்
- மாவட்ட வருவாய்த்துறை அமைப்பு
- தமிழ்நாடு வருவாய்த்துறை அமைப்பு
# பிரபா கல்விமணி

**பிரபா கல்விமணி** (பிறப்பு; கல்யாணி,ஜனவரி 12, 1947) என்பவர் தமிழக கல்வியாளர், மனித உரிமைச் செயல்பாட்டாளர், பழங்குடி பாதுகாப்புப் போராளி ஆவார்.
# பிரபா கல்விமணி

## துவக்ககால வாழ்க்கை

இவர் தமிழ்நாட்டின், திருநெல்வேலி மாவட்டம், ராதாபுரம் வட்டத்தில் உள்ள சௌந்திரபாண்டியபுரம் என்னும் கிராமத்தைச் சேர்ந்தவர். மாணவப் பருவத்திலிருந்தே திராவிட இயக்கத்தில் ஈடுபாடுகொண்டிருந்தார். மதுரை அமெரிக்கன் கல்லூரியில் 1965 இல் படித்த காலத்தில் இந்தி எதிர்ப்புப் போராட்டத்தில் பங்கேற்றார். முதுகலை பட்டப் படிப்பு முடித்த பிறகு விழுப்புரத்திலும், பிறகு திண்டிவனம் அரசுக் கல்லூரியிலும் பேராசிரியராகப் பணியாற்றத் தொடங்கினார்.
# பிரபா கல்விமணி

## வாழ்க்கை

இவர் கல்லூரி ஆசிரியர் பணிக்கு வந்தபிறகு மார்க்சிய இயக்கங்களில் ஈடுபாடுகொண்டார். 1993 இல் அத்தியூர் விஜயா என்கிற இருளர் இனப் பெண்ணைக் காவல்துறையினர் பாலியல் பலாத்காரம் செய்தனர். இந்த வழக்கை கல்யாணி முன்னெடுத்து நடத்தினார். அப்போதிருந்து இருளர் பழங்குடிகளுக்குத் துணையாக தொடர்ந்து செயல்பட்டுவருகிறார். 1996 இல் உருவாக்கப்பட்ட பழங்குடி இருளர் பாதுகாப்புச் சங்கத் தலைமையேற்றார்.  
விடுதலைச் சிறுத்தைகள் கட்சித் தலைவர் திருமாவளவனால் முன்னெடுக்கப்பட்ட வடமொழி பெயர்களை விடுத்து தமிழ்ப் பெயர்களை சூட்டிக்கொள்ளும் இயக்கத்தின்போது, கல்யாணி என்ற தன் பெயரை கல்விமணி என மாற்றிக்கொண்டார். தமிழ்வழிக் கல்விக்காக திண்டிவனம் உரோசனையில் 2000 ஆம் ஆண்டு தாய்த் தமிழ்ப் பள்ளியைத் தொடங்கினார். 21 பிள்ளைகள், ஒரு ஆசிரியர், ஒரு தாயம்மாளுடன் தொடங்கப்பட்ட இப்பள்ளியில் 2017 வாக்கில் 203 மாணவர்கள் பயில்கின்றனர். அரசின் நிதி உதவி எதுவுமில்லாத நிலையிலும் கல்வி, மதிய உணவு, சீருடை உள்ளிட்ட அனைத்தும் இப்பள்ளியில் இலவசமாக அளிக்கப்படுகின்றன.
# பிரபா கல்விமணி

## விருதுகள்

- தி இந்து தமிழ் நாளிதழின் தமிழ் திரு விருது, 2017.
# கோ சொக் டொங்

**கோ சொக் டொங்** (Goh Chok Tong 20 மே 1941) என்பவர் சிங்கப்பூரின் அரசியலாளர் ஆவார். இவர் மக்கள் செயல் கட்சியின் உறுப்பினர். லீ குவான் யூ விற்குப் பின் சிங்கப்பூரின் இரண்டாவது பிரதமராக 1990 ஆம் ஆண்டில் நவம்பர் 28 இல் பதவியேற்றார். 2004 ஆகத்து வரை அப்பதவியில் இருந்தார். அதன் பின்னர் 2011 ஆம் ஆண்டு வரை மூத்த அமைச்சர் என்ற பதவியில் இருந்தார். சிங்கப்பூர் நிதியத் துறை தலைவராகவும் ஆனார். எமெரிடசு மூத்த அமைச்சர் என்ற மதிப்புமிகு பட்டமும் இவருக்கு வழங்கப்பட்டது. நாடாளுமன்ற உறுப்பினராகவும் இருந்து வருகிறார்.
# கோ சொக் டொங்

## இளமைக் காலம்

கோ சொக் டொங்கின் தந்தை சீனாவைச் சேர்ந்தவராக இருப்பினும் கோ சொக் டொங் சிங்கப்பூரில் பிறந்தார். 1955 முதல் 1960 வரை ராஃபிள்ஸ் நிறுவனத்தில் படித்தார். இளம் அகவையில் நீச்சலில் வல்லவராக இருந்தார்.
# கோ சொக் டொங்

## அரசியல் பணிகள்

1976 இல் சிங்கப்பூர் பொதுத் தேர்தலில் தமது 35 ஆவது அகவையில் வெற்றி பெற்று நாடாளுமன்ற உறுப்பினர் ஆனார். அப்போது நிதித் துறை அமைச்சர் ஆனார். பின்னர் தொழில், வர்த்தகத் துறை;அதன் பின்னர் நலத்துறை, பாதுகாப்புத் துறை ஆகியவற்றுக்கு அமைச்சர் ஆனார்.
1985 ஆம் ஆண்டில் சிங்கப்பூரின் துணைப் பிரதமர் ஆனார்.
# திருக்குப்பம் - 1

**திருக்குப்பம் - 1** *(TKM 1), வேளாண் வழக்கு: **பிசினி*** எனப்படும் இந்த நெல் வகை, **நல் விதைத் தேர்வு** *(Pureline)* முறையில் உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 1

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் *(TNAU)* கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆய்வு நிலையம், திரூர் *(RRS)* 1950 ஆம் ஆண்டு வெளியிட்டது.
# திருக்குப்பம் - 1

## இவற்றையும் காண்க

- இயற்கை வேளாண்மை
- வேளாண்மை
# திருக்குப்பம் - 2

**திருக்குப்பம் - 2** *(TKM 2), வேளாண் வழக்கு: செம்பாளை* எனப்படும் இந்த நெல் வகை, **நல் விதைத் தேர்வு** *(Pureline)* முறையில் உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 2

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் *(TNAU)* கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆய்வு நிலையம், திரூர் *(RRS)* 1950 ஆம் ஆண்டு வெளியிட்டது.
# திருக்குப்பம் - 2

## இவற்றையும் காண்க

- இயற்கை வேளாண்மை
- வேளாண்மை
# திருக்குப்பம் - 3

**திருக்குப்பம் - 3** *(TKM 3)*, வேளாண் வழக்கு: **சொர்ணவாரி** *(Sornavari)* எனப்படும் இந்த நெல் வகை, **நல் விதைத் தேர்வு** *(Pureline)* முறையில் உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 3

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் *(TNAU)* கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆய்வு நிலையம், திரூர் *(RRS)* 1950 ஆம் ஆண்டு வெளியிட்டது.
# திருக்குப்பம் - 3

## இவற்றையும் காண்க

- இயற்கை வேளாண்மை
- வேளாண்மை
# திருக்குப்பம் - 4

**திருக்குப்பம் - 4** *(TKM 4) வேளாண் வழக்கு: **ஏற்ற சன்னவட்லு** (Yerra sannavadlu)* எனப்படும் இந்த நெல் வகை, **நல் விதைத் தேர்வு** *(Pureline)* முறையில் உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 4

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆய்வு நிலையம், திரூர் *(RRS)* 1950 ஆம் ஆண்டு வெளியிட்டது.
# திருக்குப்பம் - 4

## இவற்றையும் காண்க

- இயற்கை வேளாண்மை
- வேளாண்மை
# திருக்குப்பம் - 5

**திருக்குப்பம் - 5** *(TKM 5), வேளாண் வழக்கு: **மணக்கத்தை** (Manakkattai)* எனப்படும் இந்த நெல் வகை, நல் விதைத் தேர்வு *(Pureline)* முறையில் உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 5

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் *(TNAU)* கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆய்வு நிலையம், திரூர் *(RRS)* 1952 ஆம் ஆண்டு வெளியிட்டது.
# திருக்குப்பம் - 5

## இவற்றையும் காண்க

- இயற்கை வேளாண்மை
- வேளாண்மை
# கொழுப்பு அமில அமைடு

அமைப்பு.]]
**கொழுப்பு அமில அமைடுகள்** (*Fatty acid amides*) ஒரு கொழுப்பு அமிலம் மற்றும் ஒரு அமீன் ஆகியவற்றிலிருந்து உருவான அமைடுகள் ஆகும். இயற்கையில் பல தனித்த கொழுப்பு அமிலங்களல் அமீன் உறுப்பாக ஈத்தனாலமீனைக் கொண்டுள்ளன. மேலும், அவை N-அசைல்எத்தனாலமீன்கள் என அழைக்கப்படுகின்ற RC(O)N(H)CH<sub>2</sub>CH<sub>2</sub>OH என்ற வினைசெயல்தன்மைக் கொண்ட அமைப்புடனான சேர்மங்களைக் கொண்டுள்ளன. நன்கறியப்பட்ட உதாரணமானது ஆனந்தமைடாகும். இதர கொழுப்பு அமில அமைடுகள் கொழுப்பு அமிலங்களின் முதன்மை அமைடுகளாகும்.இவை வினைசெயல்படு தொகுதியாக RC(O)NH<sub>2</sub>) வைக் கொண்டுள்ளன. ஒலியமைடு இவ்வகை அமைடுகளுக்கான ஒரு உதாரணமாகும்.
# கொழுப்பு அமில அமைடு

## இயற்கையில் கிடைக்கும் நிகழ்வுகள்

கொழுப்பு அமில அமைடுகள் செல்களுக்கிடையே நடைபெறும் சமிக்ஞைகள் கடத்துதலில் முக்கியப்பங்கு வகிக்கின்றன. இந்த சமிக்ஞைகள் கடத்துதலானது அமைடுகளை தாய் கொழுப்பு அமிலமாக மாற்றுகின்ற கொழுப்பு அமில அமைடு ஐதரோலேசுகளால் கட்டுப்படுத்தப்படுகின்றன. இத்தகைய சமிக்ஞை கடத்துதல்களுக்கான உதாரணமாக ஆனந்தமைடுகளின் கேன்னாபினாய்டு ஏற்பிகளின் பிணைப்புகளால் துாண்டப்படுகிறது.  
அலிபாட்டிக் அமைடுகள் நைஜீரியாவில் உள்ள சான்தோக்சைலம் எனும் சிறப்பினங்களில் காணப்படுகின்றன.
# டிரைமெசிக் அமிலம்

**டிரைமெசிக் அமிலம்** (*Trimesic acid*) என்பது C<sub>9</sub>H<sub>6</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் பென்சீன்-1,3,5-டிரைகார்பாக்சிலிக் அமிலம் எனவும் அழைக்கப்படுகிறது. இந்த அரோமேட்டிக் கரிமச் சேர்மம் மூன்று கார்பாக்சிலிக் அமிலத் தொகுதிகளைக் கொண்ட ஒரு பென்சீன் வழிப்பெறுதியாகும்.  
டிரைமெசிக் அமிலம் ஒரு சமதள மூலக்கூற்றைக் கொண்டதாகும். நான்கு பென்சீன்கார்பாக்சிலிக் அமிலங்களில் இத்தகைய பண்பைக் கொண்ட ஒரே பென்சீன் கார்பாக்சிலிக் அமிலமும் டிரைமெசிக் அமிலமேயாகும்.  
பாரா-ஐதராக்சிபிரிடினுடன் இணைந்து நீரை அடிப்படையாகக் கொண்ட, 95° செல்சியசு வெப்பநிலை வரை நிலைத்தன்மையுடைய கூழ்மத்தை டிரைமெசிக் அமிலத்தால் உருவாக்கவியலும்.  
டிரைமெசிக் அமிலமானது, ஒரு பரிமாண அகன்ற வெற்று கால்வாய்களைக்கொண்ட ஐதரசன் பிணைப்பினாலான நீரேற்றம் செய்யப்பட்ட வலையமைப்பில் காணப்படும் நீரிலிருந்து படிகமாக்கப்படுகிறது.
# புளோரோசிட்ரிக் அமிலம்

**புளோரோசிட்ரிக் அமிலம் **(Fluorocitric acid) என்பது சிட்ரிக் அமிலத்தில் உள்ள ஒரு ஐதரசன் அணுவை புளோரின் அணுவால் பதிலியிட்டுக் கிடைக்கின்ற புளோரினேற்றம் செய்யப்பட்ட கார்பாக்சிலிக் அமிலமாகும். இதனோடு தொடர்புடைய எதிரயனியானது புளோரோசிட்ரேட்டாகும். இது புளோரோசிட்ரிக் அமிலத்துடைய ஒரு வளர்சிதை வினைமாற்றப் பொருளாகும். மேலும், இது சிட்ரிக் அமில சுழற்சி<nowiki/>யின் போது அகோனிடேசினைப் பயன்படுத்தி பதப்படுத்த முடியாத காரணத்தால் நச்சுத்தன்மை உடையதாகும். (இவ்வினையில், புளோரோசிட்ரேட்டானது வினைவேதிமமாக சிட்ரேட்டு பயன்படக்கூடிய இடத்தில் செயல்படுகிறது). சிட்ரிக் அமில சுழற்சியில் நொதி<nowiki/>யானது தடுக்கப்படுவதால் சுழற்சியின் இயக்கம் செயல்படுவது நிறுத்தப்படுகிறது.  
புளோரோ அசிட்டேட்டிலிருந்து இரண்டு படிகளில் புளோரோசிட்ரேட்டு உருவாகிறது. மைட்டோகாண்ட்ரியாவில் உள்ள அசிட்டைல்- இணைநொதி ஏ சிந்தேசால் புளோரோ அசிட்டேட்டு முதலில் புளோரோ அசிட்டேட்டு இணை நொதி ஏ ஆக மாற்றப்படுகிறது. பின்னர் புளோரோ அசிட்டேட்டு இணை நொதி ஏ ஆனது ஆக்சலோ அசிட்டேட்டுடன் சேர்ந்து ஒடுங்கி புளோரோசிட்ரேட்டை உருவாக்குகிறது. இந்த படி சிட்ரேட் சின்தேசால் வினையூக்கப்படுகிறது.
# வார்ப்புரு:வன்கூடு

<imagemap>
Image:Skeletons.png|ஒவ்வொரு வன்கூட்டுக்குரிய படத்திலும் அழுத்தும்போது, அது தொடர்பான கட்டுரைப்பக்கத்திற்குச் செல்வீர்கள்|
rect 0 0 33 110 மனிதர்
rect 76 62 104 92 தலையோடு
rect 35 88 76 120 :en:Australopithecus
rect 92 86 125 113 நியண்டர்தால் மனிதன்
rect 104 113 140 138 சிம்பன்சி
rect 141 106 166 127 :en:Baboon
rect 129 56 196 103 :en:Colobinae
rect 274 1 323 114 கொரில்லா
rect 174 2 269 52 காட்டுப்பன்றி
rect 36 1 173 74 மாடு
rect 0 116 83 176 சிங்கம்
rect 85 140 128 165 ஓநாய்
rect 0 177 85 230 குதிரை
rect 130 121 231 236 யானை
rect 188 95 232 119 ஆடு
rect 206 53 268 95 நீர்யானை
rect 274 111 322 153 ஒட்டகம்
rect 252 173 292 251 கங்காரு
rect 230 164 253 224 மறிமான்
rect 192 270 271 314 பனிக்கடல் யானை
rect 275 284 319 320 வௌவால்
rect 91 399 324 433 திமிங்கிலம்
rect 82 238 111 319 கழுகு
rect 84 189 129 235 கிளி
rect 112 239 144 317 கோழி
rect 145 295 183 314 சேவல்
rect 146 270 190 291 தூக்கான்
rect 149 241 187 269 ஈமியூ
rect 293 190 322 253 பென்குயின்
rect 39 232 74 323 கொக்கு
rect 0 258 38 290 பறவை
rect 0 291 41 373 பாம்பு
rect 120 319 158 340 :en:Pit viper
rect 121 341 159 363 :en:Boa constrictor
rect 171 322 307 357 முதலை
rect 193 247 279 266 பல்லியோந்திகள்
rect 42 325 82 377 ஆமை
rect 83 320 123 363 தவளை
rect 230 439 323 474 சாலமாண்டர்
rect 245 357 323 391 :en:Perch
rect 89 359 243 392 :en:Sturgeon
rect 1 379 71 417 Triggerfish
rect 113 431 182 473 திருக்கை
rect 0 439 115 472 :en:Esox
</imagemap>
# திருக்குப்பம் - 6

**திருக்குப்பம் - 6** *(TKM 6), வேளாண் வழக்கு: **சன்ன சொர்ணவாரி** (Sanna sornavari)* எனப்படும் இந்த நெல் வகை, ஜி ஈ பி - 24 மற்றும் கோ - 18 போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 6

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆராய்ச்சி நிலையம், (*Rice Research Station, Tirurkuppam, Tirur (RRS*) 1952 ஆம் ஆண்டு வெளியிட்டது.
# திருக்குப்பம் - 6

## இவற்றையும் காண்க

- இயற்கை வேளாண்மை
- வேளாண்மை
# திருக்குப்பம் - 7

**திருக்குப்பம் - 7** *(TKM 7)* வேளாண் வழக்கு **குள்ளக்கார்** (*Kullakar*) எனப்படும் இந்த நெல் வகை, **நல் விதைத் தேர்வு** (*Pureline*) முறையில் உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 7

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆராய்ச்சி நிலையம், (*Rice Research Station, Tirurkuppam, Tirur (RRS*) 1973 ஆம் ஆண்டு வெளியிட்டது.
# திருக்குப்பம் - 7

## இவற்றையும் காண்க

- இயற்கை வேளாண்மை
- வேளாண்மை
# திருக்குப்பம் - 8

**திருக்குப்பம் - 8** *(TKM 8)* எனப்படும் இந்த நெல் வகை, **டி என் - 1** மற்றும் திருக்குப்பம் - 6 (*TN 1 / TKM 6*) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 8

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆராய்ச்சி நிலையம், (*Rice Research Station, Tirurkuppam, Tirur (RRS*) 1976 ஆம் ஆண்டு வெளியிட்டது.
# திருக்குப்பம் - 8

## இவற்றையும் காண்க

- இயற்கை வேளாண்மை
- வேளாண்மை
# திருக்குப்பம் - 9

**திருக்குப்பம் - 9** *(TKM 9)* எனப்படும் இந்த நெல் வகை, ஐ ஆர் 8 மற்றும் திருக்குப்பம் - 7 போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 9

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆராய்ச்சி நிலையம், (*Rice Research Station, Tirurkuppam, Tirur (RRS*) 1978 ஆம் ஆண்டு வெளியிட்டது.
# திருக்குப்பம் - 9

## இவற்றையும் காண்க

- இயற்கை வேளாண்மை
- வேளாண்மை
# திருக்குப்பம் - 10

**திருக்குப்பம் - 10** *(TKM 10), அறிவிப்பு எண்: 615(E), முன்மொழிவு எண்: (IET 12270)* எனப்படும் இந்த நெல் வகை, கோ - 31 மற்றும் **சி. - 22** போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 10

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆராய்ச்சி நிலையம், (*Rice Research Station, Tirurkuppam, Tirur (RRS*) 1992 ஆம் ஆண்டு வெளியிட்டது.
# திருக்குப்பம் - 10

## இவற்றையும் காண்க

- இயற்கை வேளாண்மை
- வேளாண்மை
# இரட்டைக்குழல் சிதறுதுமுக்கி

திறந்த நிலையில் உள்ளது.]]
**இரட்டைக்குழல் சிதறுதுமுக்கி **(சுருக்கமாக** இரட்டைகள்**)(ஆங்கிலம்:*double-barreled shotgun*) என்பது, இரண்டு குண்டுபொதிகளை ஒரேசமயத்தில் சுட வித்திடும், இரண்டு இணையான குழல்களைக் கொண்ட சிதறுதுமுக்கி ஆகும்.
# இரட்டைக்குழல் சிதறுதுமுக்கி

## கட்டமைப்பு

ஆங்கிலத்தில் 'டபுள்ஸ்' (*doubles*) என குறிப்பிடப்படும், (கிட்டத்தட்ட) அனைத்து நவீன இரட்டைக்குழல் சிதறுதுமுக்கிகளும், உடைவு-இயக்கத்தைகொண்டிருப்பவையே ஆகும். உறையை நீக்குவதற்காகவும், மீண்டும் குண்டேற்றுவதற்காகவும் குழலாசனத்தை வெளிக்காட்டச் செய்யும், சாயக்கூடிய குழல்களை, இந்த இயங்குமுறை கொண்டிருக்கும்.
# இரட்டைக்குழல் சிதறுதுமுக்கி

## கட்டமைப்பு

### குழல் வடிவமைவு

இரட்டைக்குழல் சிதறுதுமுக்கிகள் இரண்டு அடிப்படையான வடிவ அமைவுகளில் வருகின்றன: **பக்கம்-பக்கமான சிதறுதுமுக்கி **(பxப)(*side-by-side shotgun, SxS*) மற்றும் **மேல்/கீழான சிதறுதுமுக்கி **(மே/கீ)(*over/under shotgun, O/U*); குழல்களின் அமைவினை சுட்டிக்காட்டும் வகையில் பெயரிட்டுள்ளனர். அசல் இரட்டைக்குழல் துப்பாக்கிகள் அனைத்துமே கிட்டத்தட்ட பxப வடிவங்களே ஆகும். முற்கால வெடிபொதிச் சிதறுதுமுக்கிகளும் பxப இயக்கத்தையே பிரயோகித்தன, ஏனெனில் இவற்றின் ஆரம்ப வடிவங்களில் திறந்தநிலை சுத்தியல்களை<nowiki/>க்கொண்டிருந்தன.சுத்தியலற்றவடிவங்கள் தோன்றியபோது, மே/கீ வடிவங்கள் அறிமுகமாயின; மேலும் பெரும்பாலான நவீனகால விளையாட்டுத் துப்பாக்கிகள், மே/கீ வடிவங்களே ஆகும்.  
ஒற்றைக் குழல் மீளச்சுடும் சிதறுதுமுக்கிகளுடன் ஒப்பிடுகையில், இரட்டைகள் கொண்டுள்ளஒரு குறிப்பிட்ட சாதக அம்சம் என்னவென்றால், ஒரே சமயத்தில் ஒன்றுக்குமேலான நெரிவுக்கு அணுக்கம் அளிக்கக்கூடிய வல்லமையே ஆகும். பக்கவாட்டு எறிதட்டு சுடுதல் போன்ற, சில சிதறுதுமுக்கி விளையாட்டுகள், குறுகிய துரத்தில் பக்கவாட்டில் இருந்து எறியப்படும் இலக்கை சுடுவதற்கு, ஒரேயொரு கட்டமான நெறிவே போதுமானது. விளையாடும் தட்டுகள் போன்ற மற்றவைகளில், சுடுநருக்கு மாறுபட்ட தூரங்களில் உள்ள இலக்குகளை அளிப்பதாலும்; இலக்குகள் சுடுநரை நோக்கியபடியோ, அல்லது சுடுநரை விட்டு விலகிப் போகும்படியோ அமைவதாலும்; இலக்குகளைத் தாக்க ஒரு நெரிவு போதாது. இரண்டு குழல்கள் கொண்டிருப்பின், அருகாமை இலக்குகளுக்கு (ஒரு குழலில்) திறந்தநிலை நெரிவையும், தொலை இலக்குகளுக்கு (மறு குழலில்) சற்றே குறுக்கமான நெரிவையும் சுடுநர் பிரயோகிக்கலாம்.  
இதன் பாதகமான அம்சம் என்னவெனில், (*மே/கீ* அல்லது *பxப*) சிதறுதுமுக்கியின் இரு குழல்களும் இணையாக இல்லாமல், அவை குவியும்படியான கோணத்தில் அமைத்திருக்கும். இதனால் குழலில் இருந்து வெளியேறும் குண்டுகளும், ஒரு குறிப்பிட்ட தூரத்தில் (வழக்கமாக 40 யார்டுகள்) ஒன்றாகக் குவியும். *பxப* வடிவமைவில், இடது குழலில் இருந்து வெளியேறுபவை, 40 யார்டு தொலைவில் உள்ள குவியும்-புள்ளி வரை இடப்பக்கத்திலேயே செல்லும்; குவியும்-புள்ளியை கடந்தபின் வலப்பக்கம் நோக்கி செல்ல ஆரம்பிக்கும் (வலக்குழலில் இருந்து வெளியேறுபவைக்கும் இது பொருந்தும்). இதேபோல்*மே/கீ* வடிவமைவிலும், "கீழ்" குழலில் இருந்து வெளியேறுபவை, 40 யார்டுக்கு அப்பால், "மேல்" குழலில் இருந்து வெளியேறுபவையை விட உயரமாக நோக்கிச் செல்லும். ஆக, நிதர்சனமான சிதறுதுமுக்கிகளின் வீச்செல்லை வரை மட்டுமே, இரட்டைக்குழல் சிதறுதுமுக்கிகள்துல்லியமானவை. இருந்தாலும், அதன் குண்டுகளின் பாய்ச்சல், இந்த துல்லியமளிக்கும் வீச்செல்லையை விட, நான்கு முதல் ஆறு மடங்கு வரையிலான வீச்செல்லையை கொண்டிருக்கும்.  
*பxப* சிதறுதுமுக்கிகள் எப்போதும் விலை உடையதாக விளங்கும்; மேலும் இதைக்கொண்டு சரியாகக் குறி வைக்க *மே/கீ*-யைவிட அதிக பயிற்சி தேவை.  
இரட்டை சிதறுதுமுக்கிகள் உண்மையிலேயே மிக பாதுகாப்பானவை- ஏனெனில், துப்பாக்கியில் பொதி ஏற்றப்பட்டுள்ளதா அல்லது சுடத் தயாராக உள்ளதா, என்பதை துப்பாக்கியை உடைத்து திறந்து பார்த்தாலே தெரிந்துவிடும். ஆனால், இழைவு அல்லது அரை-தானியக்க சிதறுதுமுக்கிகளில், ஆணியை கழற்றி அதன்பிறகு, அறையை உற்றுப் பார்த்தோ, அல்லது தொட்டு உணர்ந்தோ தான், பொதி இருக்கிறதா இல்லையா என அறிய முடியும்.
# இரட்டைக்குழல் சிதறுதுமுக்கி

## கட்டமைப்பு

### விசை இயங்குநுட்பம்

முற்கால இரட்டைகள், இரு குழல்களுக்கும் தனித்தனியாக, இரண்டு விசைகளை கொண்டிருக்கும். அவை விசைக் காப்புக்குள், முன்னும் பின்னுமாக அமைந்து இருக்கும். இரண்டு விசைகளையும், இயக்குவதற்கு ஆள்காட்டிவிரல் மட்டுமே பிரயோகிக்கப்படும்; விசைக் காப்புக்குள் இரு விரல்களை வைத்து சுடுகையில், பின்னுதைப்பின் தூண்டுதலால், எதிர்பாரா இரட்டை-வெடிப்பு ஏற்படலாம். இரட்டை விசை வடிவமைப்புகள் பொதுவாகவே வலதுகை சுடுநருக்கு ஏற்றவாறு தான் இருக்கும். இரட்டை விசை வடிவமைப்புகளில், ஒரே நேரத்தில் இரு விசைகளையும் கூட அழுத்தி, இரு குழல்களையும் ஒரேசமயத்தில் சுட இயலும். ஆனால் இச்செயல் பொதுவாக தவிர்க்கப்படும், ஏனெனில் இது பின்னுதைப்பை இரட்டிப்பாக்கி, துப்பாக்கியையும் சுடுநரையும் பாதிக்கும்.  
பின்னர் வந்த ரகங்கள், இரு குழல்களையும் மாறிமாறி வெடிக்கக் செய்த, ஒரே விசையை கொண்டிருந்தன; இதை*ஒற்றைத் தெரிவு விசை* (*single selective trigger*) அல்லது *ஒ.தெ.வி.*எனலாம். ஒ.தெ.வி இரு குழல்களையும் ஒரேசமயத்தில் சுட அனுமதிக்காத வகையில் வடிவமைக்கப்பட்டது.
# இரட்டைக்குழல் சிதறுதுமுக்கி

## இந்தியப் பகுதிகளில் பயன்பாடு

இந்தியாவின் கிராமப்புறங்களில், அதிகாரமும் அந்தஸ்தும் உடைய ஆயுதமாக இரட்டைக்குழல் துப்பாக்கி பார்க்கப்படுகிறது. குறிப்பாக இவை தமிழ்நாடு, பீகார், பூர்வாஞ்சல், உத்தர பிரதேசம், ஹரியானா மற்றும் பஞ்சாப்பில் இது பொதுவாக காணப்படும்.
# இரட்டைக்குழல் சிதறுதுமுக்கி

## மேலும் பார்க்க

- பெட்டிப்பூட்டு இயக்கம்
- வண்டி துப்பாக்கி - ஒரு வகையான சிதறுதுமுக்கி
- இணைந்த துமுக்கி
- இரட்டைக்குழல் பீரங்கி
- இரட்டைக்குழல் புரிதுமுக்கி
- லுப்பாரா - உடைவியக்க குறுங்குழல் சிதறுதுமுக்கியை குறிக்கும் இத்தாலியச் சொல்  
- பல குழல் சுடுகலன்
# பிக்ரைல் குளோரைடு

**பிக்ரைல் குளோரைடு **(Picryl chloride) ஒரு எரிபொருள் ஆகும். இது **2-குளோரோ-1,3,5-டிரைநைட்ரோபென்சீன்** அல்லது **2,4,6-டிரைநைட்ரோகுளோரோபென்சீன்** (TNCB) எனவும் அழைக்கப்படுகிறது. இதன் விகிதாச்சார வாய்ப்பாடுC<sub>6</sub>H<sub>2</sub>ClN<sub>3</sub>O<sub>6</sub> ஆகும். இதன் வெடித்தல் திசைவேகம் 7,200 மீ/வி ஆகும்.
# பிக்ரைல் குளோரைடு

## வேதியியல்

பிக்ரைல் குளோரைடு மற்றும் எக்சாமெதில்பென்சீன் ஆகியவை 1:1 விகிதத்தில் கலக்கப்படும்போது செஞ்சாய்சதுர ஆரஞ்சு-மஞ்சள் நிறப் படிகங்களை உருவாக்குகின்றதாக அறியப்படுகிறது.
# திருக்குப்பம் - 11

**திருக்குப்பம் - 11** *(TKM 11), சுட்டுப்பெயர்: (TM - 6012), அறிவிப்பு எண்: 425(E)* எனப்படும் இந்த நெல் வகை, **சி - 22** மற்றும் **பி ஜே - 1** (*C 22 / BJ 1*) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 11

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆராய்ச்சி நிலையம், (*Rice Research Station, Tirurkuppam, Tirur (RRS*) 1998 ஆம் ஆண்டு வெளியிட்டது.
# திருக்குப்பம் - 11

## இவற்றையும் காண்க

- இயற்கை வேளாண்மை
- வேளாண்மை
# திருக்குப்பம் - 12

**திருக்குப்பம் (ஆர்) - 12** *(TKM (R) 12) எனப்படும் இந்த நெல் வகை, **டி கே எம் - 9** மற்றும் **டி கே எம் - 11** (*TKM 9 x TKM 11'') போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 12

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆராய்ச்சி நிலையம், (*Rice Research Station, Tirurkuppam, Tirur (RRS*) 2002 ஆம் ஆண்டு வெளியிட்டது.
# திருக்குப்பம் - 12

## இவற்றையும் காண்க

- இயற்கை வேளாண்மை
- வேளாண்மை
# பரமக்குடி - 1

**பரமக்குடி - 1** *(PMK 1)* எனப்படும் இந்த நெல் வகை, **கோவை - 25** மற்றும் **ஆடுதுறை - 31** போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
# பரமக்குடி - 1

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், இராமநாதபுரம் மாவட்டம் பரமக்குடி பகுதியில் அமைந்துள்ள வேளாண் ஆராய்ச்சி நிலையம், (*Agricultural Research Station, Paramakudi (ARS*) 1985 ஆம் ஆண்டு வெளியிட்டது.
# பரமக்குடி - 1

## இவற்றையும் காண்க

- இயற்கை வேளாண்மை
- வேளாண்மை
# பரமக்குடி - 2

**பரமக்குடி - 2** *(PMK 2)* எனப்படும் இந்த நெல் வகை, **IR - 13564 - 149** மற்றும் **அம்பை - 4** போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
# பரமக்குடி - 2

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், இராமநாதபுரம் மாவட்டம் பரமக்குடி பகுதியில் அமைந்துள்ள வேளாண் ஆராய்ச்சி நிலையம், (*Agricultural Research Station, Paramakudi (ARS*) 1994 ஆம் ஆண்டு வெளியிட்டது.
# பரமக்குடி - 2

## இவற்றையும் காண்க

- இயற்கை வேளாண்மை
- வேளாண்மை
# பரமக்குடி - 3

**பரமக்குடி (ஆர்) - 3** *(PMK (R) 3)*, சுட்டுப்பெயர்: 9106, எனப்படும் இந்த நெல் வகை, **UPLR 17** மற்றும் **கோவை - 43** போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
# பரமக்குடி - 3

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் கீழ் இயங்கிவரும், இராமநாதபுரம் மாவட்டம் பரமக்குடியில் அமைந்துள்ள வேளாண் ஆராய்ச்சி நிலையம், 2003 ஆம் ஆண்டு வெளியிட்டது.
# பரமக்குடி - 3

## இவற்றையும் காண்க

- இயற்கை வேளாண்மை
- வேளாண்மை
# பரமக்குடி - 4

**பரமக்குடி (ஆர்) - 4** *(PMK (R) 4* அல்லது **அண்ணா (நெல்) 4** *(ANNA (R) 4)* எனப்படும் இந்த நெல் வகை, **Pant dhan 10** மற்றும் **IET 9911** ஆகிய நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
# பரமக்குடி - 4

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் கீழ் இயங்கிவரும், இராமநாதபுரம் மாவட்டம் பரமக்குடியில் அமைந்துள்ள வேளாண் ஆராய்ச்சி நிலையம் 2009 ஆம் ஆண்டு வெளியிட்டது.
# பரமக்குடி - 4

## காலம்

குறுகியக் கால நெற்பயிரான இது, 100 – 105 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுகிய கால நெற்பயிர்கள், சம்பா பருவமான செப்டம்பர் - அக்டோபர் மாதங்களில் நடுவு செய்ய ஏற்றதாக கூறப்படுகிறது.
# பரமக்குடி - 4

## இவற்றையும் காண்க

- இயற்கை வேளாண்மை
- வேளாண்மை
# திருக்குப்பம் - 13

**திருக்குப்பம் - 13** *(TKM 13)* எனப்படும் இந்த நெல் வகை, **டபிள்யூ ஜி எல் - 32100** மற்றும் **சுவர்ணா** போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
# திருக்குப்பம் - 13

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆராய்ச்சி நிலையம், (*Rice Research Station, Tirurkuppam, Tirur (RRS*) 2015 ஆம் ஆண்டு வெளியிட்டது.
# திருக்குப்பம் - 13

## இவற்றையும் காண்க

- இயற்கை வேளாண்மை
- வேளாண்மை
# மந்துவில் குண்டுவீச்சு, 1999

**மந்துவில் குண்டுவீச்சு** 1999 செப்டம்பர் 15 அன்று முல்லைத்தீவு மாவட்டம், புதுக்குடியிருப்பு, மந்துவில் சந்தை, மற்றும் அயல் பகுதிகளில் இலங்கை வான்படையினரால் நடத்தப்பட்டது. இத்தாக்குதலில் போது சிறுவர்கள், பெண்கள் உட்பட மொத்தம் 24 தமிழ்ப் பொதுமக்கள் கொல்லப்பட்டனர். மேலும் 40 இற்கும் அதிகமானோர் காயமடைந்தனர்.
# மந்துவில் குண்டுவீச்சு, 1999

## நிகழ்வு

புதுக்குடியிருப்பிலிருந்து முல்லைத்தீவுக்கு முள்ளிவாய்க்கால் ஊடாகச் செல்லும் தெருப் பகுதியில் உள்ளது மந்துவில் என்ற கடல் கலப்புக் கிராமம். முல்லைத்தீவு மாவட்டம் அப்போது விடுதலைப் புலிகளின் கட்டுப்பாட்டில் இருந்தது. மந்துவில் சந்தைப் பகுதியை இலக்கு வைத்து 1999 செப்டம்பர் 15 புதன்கிழமை காலை இலங்கை வான்படைக்கு சொந்தமான இரண்டு கிஃபீர் ஜெட் போர் வானூர்திகள் தாக்குதல் நடத்தின.  
மந்துவில் சந்தை உட்பட அதன் அயலில் அமைந்திருந்த பல கட்டடங்கள், வீடுகள் இவ்விமானக் குண்டுவீச்சில் பெரும் சேதமடைந்தன. சந்தைப் பகுதியில் மனித உடல்கள் சிதறிக் கிடந்ததாக மனித உரிமை செயற்பாட்டாளர்கள் தெரிவித்தனர். விடுதலைப் புலிகளின் அதிகாரபூர்வ வானொலி இறந்தவர்களின் எண்ணிக்கை 22 எனவும், காயமடைந்தவர்கள் 40 எனவும் அறிவித்தது.
# மந்துவில் குண்டுவீச்சு, 1999

## நிகழ்வு

### மன்னிப்பு அவை

பன்னாட்டு மன்னிப்பு அவை இக்குண்டுவீச்சுத் தாக்குதலைக் கடுமையாக விமர்சித்தது. மன்னிப்பு அவையின் அறிக்கையில், இலங்கை இராணுவப் பேச்சாளர் இத்தாக்குதலை நிராகரித்திருந்தாலும், போரினால் இடம்பெயர்ந்திருந்த பொதுமக்கள் பெருமளவு கூடியிருந்த சந்தைப்பகுதியில் இடம்பெற்ற இத்தாக்குதல் பொதுமக்கள் மீது திட்டமிட்டு நடத்தப்பட்ட தாக்குதல் எனக் கூறியுள்ளது.
# மந்துவில் குண்டுவீச்சு, 1999

## நிகழ்வு

### இலங்கை அரசு

இலங்கை இராணுவப் பேச்சாளர் பொதுமக்கள் மீதான இத்தாக்குதலை நிராகரித்திருந்தார். இலங்கை வான்படையில் இரண்டு விமானங்கள் புதுக்குடியிருப்புப் பகுதியில் உள்ள விடுதலைப் புலிகளின் தளங்கள் மீதே தாக்குதல் நடத்தியதாக அவர் தெரிவித்திருந்தார். ஆனாலும், விடுதலைப் புலிகளின் தளம் நகரில் இருந்து 4 கிமீ தொலைவில் நந்திக்கடல் என்னுமிடத்திலேயே அமைந்திருந்ததாக வேறு தகவல்கள் தெரிவித்தன.
# மந்துவில் குண்டுவீச்சு, 1999

## நினைவு நாள் நிகழ்வுகள்

மந்துவில் சந்தைத் தாக்குதலில் உயிரிழந்தவர்களை நினைவுகூரும் நிகழ்வுகள் 2017 செப்டம்பர் 15 அன்று மந்துவிலில் இடம்பெற்றது. நாட்டின் பல இடங்களிலும் இருந்து பலர் கலந்து கொண்டனர். இத்தாக்குதலில் காயமடைந்த ஒருவர், தனது உடலில் 4 காயங்கள் ஏற்பட்டனவென்றும், 4 துண்டுகளையும் இதுவரையில் அகற்ற முடியவில்லை எனவும், இலங்கை அரசு தமக்கு எவ்வித நிவாரணங்களும் வழங்கவில்லை எனவும் கூறினார்.
# தாங்கல் கரைசல்

**தாங்கல் கரைசல்** (Buffer Solution) என்பது ஒரு வலிமை குறைந்த அமிலம் மற்றும் அது வலிமைமிக்க காரத்துடன் சேர்ந்து கொடுக்கும் உப்பு இவை இரண்டுமோ அல்லது ஒரு வலிமை குறைந்த காரம் மற்றும் அது வலிமை மிக்க அமிலத்துடன் சேர்ந்து கொடுக்கும் உப்பு இவை இரண்டுமோ கலந்த கலவை ஆகும். தாங்கல் கரைசல் என்பது வலிமை மிக்க அமிலம் அல்லது வலிமை மிக்க காரத்தை சேர்க்கும் போது pH மதிப்பு மாறாமல் இருக்கச் செய்யும் வல்லமை உடைய கரைசல் ஆகும். உதாரணமாக அசிட்டிக் அமிலமும், சோடியம் அசிட்டேட்டும் சேர்ந்த கலவை முதல் வகை தாங்கல் கரைசலுக்கு உதாரணமாகும். இவ்வகைத் தாங்கல் கரைசலின் pH மதிப்பு 4.75 என்ற அளவில் அமைகிறது. அம்மோனியா மற்றும் அம்மோனியம் குளோரைடு சேர்ந்த கலவை இரண்டாம் வகை தாங்கல் கரைசலுக்கு உதாரணமாகும். இவ்வகைத் தாங்கல் கரைசலின் pH மதிப்பு 9.25 என்ற அளவில் இருக்கும்.